Saydılar bizi
Yatmış idik oyatdılar. 
Diriyə saydılar bizi.
Qoyun olduq səs anladıq. 
Sürüyə saydılar bizi.
Sürülüb qəssaba getdik, 
Qənarədə məkan tutduq,
Didar dəftərinə yetdik,
Ölüyə saydılar bizi.
Halımızı hal eylədik,
Yolumuzu yol eylədik,
Hər çiçəkdən bal eylədik,
Arıya saydılar bizi.
Eşq dəftərinə yazıldıq,
Pir divanına düzüldük,
Bal olduq şərbət əzildik,
Doluya saydılar bizi.
Pir Sultanam, Heydər burda 
Çox keramət var insanda.
O cahanda, bü cahanda 
Əliyə saydılar bizi.
Şeirlər